Horaris de la Sala d'Estudis en temporada d'exàmens
25 de novembre de 2024

L'Ajuntament de l'Eliana amplia l'horari de la sala d'estudis, situada a la Casa de la Cultura Josep Mª Àngel, per als mesos de desembre i gener coincidint amb l'època d'exàmens. Aquesta mesura respon al compromís del Consistori amb l'educació i al desig d'oferir un espai còmode i accessible per a estudiants en èpoques de major demanda.

Els horaris ampliats permetran als estudiants aprofitar més hores al dia per a preparar les seues matèries i projectes en un entorn tranquil i adequat. La sala, equipada amb wifi, climatització i mobiliari idoni, cerca facilitar el rendiment acadèmic, especialment durant els mesos d'hivern.

A partir del 7 de desembre i fins al 19 del mateix mes, l'horari d'obertura de la sala serà de 08.00 a 24:00 ininterrompudament. Des del 20 de desembre fins al 26 de gener de 2025, romandrà oberta les 24 hores del dia, a excepció dels dies 24 i 31 de desembre i 5 de gener que tancarà a les 16.00 hores. Romandrà tancada els dies 6, 8, 15 i 25 de desembre i 1 i 6 de gener. A partir del 27 de gener, l'horari tornarà a ser de 8.00 a 24:00 hores

L'Ajuntament de l'Eliana convida als estudiants de totes les edats a fer ús d'aquest servei municipal i recorda que és fonamental respectar les normes de convivència i mantindre l'espai net i ordenat.